**“Йўлқурилиш” АЖнинг 2022 йил якуни бўйича молиявий-хўжалик фаолияти тўғрисидаги**

**ҲИСОБОТИ**

Ўзбекистон Республикаси Президентининг 09.12.2019 йилдаги “Ўзбекистон Республикаси йўл хўжалиги тизимини чуқур ислоҳ қилиш чора-тадбирлари тўғрисида”ги **ПФ–5890-сон** Фармони ҳамда “Йўл соҳасини бошқариш тизимини янада такомиллаштиришга оид чора-тадбирлар тўғрисида”ги **ПҚ–4545-сон** қарорига асосан “Йўлқурилиш” АЖ *(кейинги ўринларда – Жамият)* ташкил этилиб, 22.09.2020 йилда давлат рўйхатидан ўтказилган.

Ушбу қарорга асосан жамиятга Автомобиль йўллари қўмитасининг (кейинги ўринларда - Қўмита) **28** **та** корхонаси берилиши белгиланган бўлиб, амалда **24** **та**си берилган, **4** **та**си жамиятга ўтказилмаган. Яъни:

- “Янгиерйўлиндустрия” УК (барча мол-мулклари Вазирлар Маҳкамасининг 25.07.2017 йилдаги **808-Ф-сон** Фармойишига асосан “Ўзбекистон темир йўллари” АЖ балансига берилган);

- “Минтақавий йўлларни таъмирлашга ихтисослаштирилган корхоналар” УК (корхона ташкил этилмаган);

- “Тошкент ихтисослаштирилган бурғулаш ва портлатиш ишлари бошқармаси” УК (корхона раҳбари корхонага тегишли муҳр, ёрлиқ, электрон калит ва бошқа ҳужжатларни Давлат активларини бошқариш агентлигига топширмасдан келмоқда, корхона банкрот ҳолатда);

- “Янгийўлқурилиш” УК (09.12.2019 йилдаги **ПҚ–4545-сон** қарорнинг 3-иловасига мувофиқ, “Йўлқурилиш” АЖга берилиши белгиланган бўлса, қарорнинг 1-иловасида Қўмита таркибида кўрсатилган. Шунингдек, 24.03.2023 йилдаги **ПҚ-102-сон** қарорга асосан сотилиши белгиланган).

Бундан ташқари, 01.07.2019 йил ҳолатига “Фарғона йўл қуриш-таъмирлаш” МЧЖга тегишли **18** **тур**даги ва “Қашқадарё йўл қуриш-таъмирлаш” МЧЖга тегишли **14** **тур**даги асосий воситалари бугунги кунга қадар берилмаган (илова қилинмоқда).

Вазирлар Маҳкамасининг 19.10.2021 йилдаги **650-сон** қарорига мувофиқ **4** **та** (“Трансйўлқурилиш” МЧЖ, “Тошвилйўлсаноат” МЧЖ, “Бухоройўлгранит” МЧЖ, “Тахиатош йўллардан мунтазам фойдаланиш” МЧЖ) корхона жамият таркибига берилган.

2023 йил 1 январь ҳолатига жамиятнинг устав капитали **109,3 млрд сўм**ни ташкил этиб, номинал қиймати **1 000 сўм**дан бўлган **109 346 175** **дона** акциядан иборат. Акцияларининг давлат пакети Давлат активларини бошқариш агентлиги томонидан бошқарилади.

Жамиятнинг **413,8** **млрд сўм**лик қўшимча чиқарилган акциялари Молия вазирлиги томонидан давлат рўйхатидан ўтказилган ва бугунги кунда Давлат активларини бошқариш агентлигига жойлаштириш ишлари амалга оширилмоқда.

Жамиятнинг асосий фаолияти таркибидаги корхоналар томонидан автомобиль йўлларини қуриш, реконструкция қилиш ва таъмирлаш ишларини белгиланган тартибда амалга оширилишини таъминлаш ҳисобланади.

**28** **та** корхонанинг жамият таркибига берилишидан олдин пайдо бўлган дебитор қарздорлиги **239,7** **млрд сўм**ни, кредитор қарздорлиги **340,7 млрд сўм**ни ташкил қилган бўлиб, ушбу дебитор қарздорликни аксарият қисми асосан банкрот ҳолатдаги корхоналар ҳисобига тўғри келиб, умидсиз ва ундириш имконияти мавжуд эмас.

Шунингдек, **28** **та** корхонадан **12** **та**сининг молиявий ҳолати ночор, банкрот ҳолатда бўлган бўлиб, жамиятга берилишидан олдин пайдо бўлган дебитор қарздорлиги **84,3** **млрд сўм**ни, кредитор қарздорлиги **225,4 млрд сўм**ни ташкил қилган (кредитор қарздорлиги дебитор қарздорлигига нисбатан **141,1** **млрд сўм**га кўп). Шунингдек, ушбу
**12** **та** корхонанинг **84,3** **млрд сўм** дебитор қарздорлигини аксарият қисми асосан банкрот ҳолатдаги корхоналар ҳисобига тўғри келиб, умидсиз ва ундириш имконияти мавжуд эмас.

Шу билан бирга, ушбу **12** **та** корхонадан **5** **та**сининг молиявий ҳолатини яхшилаш борасида кўрилган чораларга қарамасдан кўп миқдордаги **129,1 млрд сўм** кредитор қарздорлиги ҳисобига ҳамда уни қоплаш манбаси мавжуд бўлмаганлиги сабабли ("Қоратаў ИБПИБ" МЧЖ, "Ангрен ИБПИБ" МЧЖ, "Трансйўлкурилиш махсус пудрат" МЧЖ, "Кўприк қуриш участкаси" МЧЖ, "Назарбекавтойўл" МЧЖ) банкротлик тамойили юритилмоқда.

Бундан ташқари, жамиятга берилган **28** **та** корхонада
**1 041** **та** йўлқурилиш машина-механизмлари, автотранспорт воситалари ва ишлаб чиқариш ускуналари мавжуд бўлиб, шундан **322 та**си маънавий эскирган ва **98** **та**си яроқсиз ҳолатда бўлган.

**12** **та** ночор, банкрот ҳолатидаги корхонанинг **7** **та**сида умуман техника воситалари ҳамда ишлаб чиқариш базаси ва маъмурий биноси мавжуд бўлмаган, шунингдек қолган **5** **та**сидаги **199** **та** техника воситасидан **125 та**си маънавий эскирган ва **51** **та**си яроқсиз ҳолатда бўлган.

Корхоналар жамиятга берилишидан олдин пайдо бўлган жуда кўп миқдордаги кредиторлар олдидаги қарздорлиги ҳисобига МИБ идоралари томонидан ҳисоб рақамларига таъқиқ қўйилиб, объект учун ажратилган маблағлар корхоналарнинг эски қарздорлигини қоплаш учун олиб қўйилмоқда ҳамда фаолияти тўхтатилиб, мол-мулклари ва техника воситалари сотиб юборилмоқда (“Хоразмйўлқурилиш” МЧЖ, “Қашқадарё ЙҚТ” МЧЖ, “Назарбекавтойўл” МЧЖ, “Ангрен ИБПИБ” МЧЖ).

Бугунги кун ҳолатига Жамиятда **35** **нафар** ҳамда таркибидаги корхоналарида **2 500** **дан ортиқ** ходимлар фаолият юритмоқда.

Жамият таркибидаги корхоналар ва буюртмачилар ўртасида
2022 йилда **522** **та** объект бўйича **515,5** **млрд сўм**лик пудрат шартномалари тузилган бўлиб, шундан 2022 йилда бажариладиган ишлар учун **351,0 млрд сўм** маблағ ажратилган. Ушбу ажратилган маблағларга асосан корхоналар томонидан 2022 йилда **351,9** **млрд сўм**лик қурилиш-монтаж ишлари бажарилган, яъни шартномавий мажбуриятлар **100,3** **фоиз**га бажарилган.

Кузатув кенгашининг 01.03.2022 йилдаги қарорига мувофиқ, корхоналарни тендерларда ютиб олиш имкониятини ошириш мақсадида “Трансйўлқурилиш” МЧЖни қайта ташкил этиш орқали **7** **та** ҳудудда, яъни, Қорақалпоғистон Республикаси, Тошкент шаҳри, Фарғона, Сурҳондарё, Қашқадарё, Жиззах ва Бухоро вилоятларида юқори рейтинг балларига эга бўлиши мумкин бўлган **йирик йўл-қурилиш корхоналар** ташкил қилинди.

Натижада **1** **та** корхона **1 652 та** корхона ичида биринчи учталикдан, **4** **та** корхона биринчи қирқталикдан жой олди ҳамда
**15** **та** корхона тендерларда иштирок этиши мумкин бўлган ижобий рейтинг кўрсаткичларига эга бўлди.

Амалга оширилган чора-тадбирлар натижасида 2022 йил давомида “Шаффоф қурилиш” миллий ахборот тизими орқали ташкил этилган **829,9** **млрд сўм**лик **893** **та** тендерларда иштирок этилиб, шундан **275,7** **млрд сўм**лик **397** **та** объектлар Жамиятнинг
**9** **та** корхонаси томонидан ютиб олинди. Бу эса иштирок этилган тендерларнинг **44,4фоиз**ини ташкил этади. Ютиб олинган объектларнинг **154** **та**сида қурилиш-монтаж ишлари 2023 йилда давом эттирилади.

**27** **та** корхона Жамият таркибига берилган даврда дебитор қарздорлиги **165,8 млрд сўм**ни, кредитор қарздорлиги **308,5 млрд сўм**ни ташкил қилган. Яъни, кредитор қарздорлиги дебитор қарздорлигига нисбатан **142,7 млрд сўм** кўп бўлган корхоналар берилган.

Амалга оширилган ишлар натижасида 2022 якуни билан корхоналарнинг кредитор қарздорлиги **247,7** **млрд сўм**ни ташкил этиб, қабул қилиб олинган вақтига нисбатан **60,8** **млрд сўм**га камайтирилди.

Натижада, 2023 йил 1 январь ҳолатига кредитор қарздорлиги дебитор қарздорлигига нисбатан **39,7 млрд сўм** ташкил этиб, корхоналарни берилган вақтига нисбатан **103,0** **млрд сўм**га камайтиришга эришилди.

Шунингдек, корхоналарнинг жамият таркибига берилишидан олдин вужудга келган **8,2** **млрд сўм**лик ойлик иш ҳақидан қарздорлиги 2022 йил давомида **3,1 млрд сўм**га қисқартирилди.

2022 йил давомида жамият таркибидаги **25** **та** корхона томонидан давлат бюджетига **42,3** **млрд сўм** солиқ тўловлари амалга оширилди.

Корхоналар томонидан ҳисобот даврида **132,9** **млрд сўм**лик ўз кучлари билан ишларни амалга оширганлиги учун жамиятни сақлаш харажатларига **4,7** **млрд сўм** ажратма ва **1,5** **млрд сўм** дивиденд, жами **6,3** **млрд сўм** даромад олинган.

Натижада, жамият томонидан 2022 йил якуни бўйича **152,7** **млн сўм** соф фойда кўрилди.

Жамиятнинг 2022 йил якуни бўйича самарадорликнинг муҳим кўрсаткичи (KPI) режаси **537%** **га** бажарилди.

Давлат активларини бошқариш агентлигининг 08.07.2022 йилдаги қарори билан **Корпоратив бошқарув кодекси** ва **15** **та** низом ҳамда кузатув кенгашининг 01.03.2021 йилдаги ва 20.12.2022 йилдаги қарорлари билан **9** **та** жамиятнинг ички ҳужжатлари тасдиқланган.

2022 йил учун йўл ишлари дастури билан объектларга шартномавий мажбуриятлар бажарилиши учун етарлича лимитлар ажратилмаганлиги сабабли жамиятнинг бизнес-режа кўрсаткичини тўлиқ бажаришига таъсир қилди.

Шунингдек, корхоналар томонидан амалга оширилаётган объектларнинг деярли барчасида қурилиш муддатини бир-неча йилларга чўзилиб кетиши натижасида амалдаги нархлар ва сметадаги нархлар ўртасидаги фарқларни буюртмачи томонидан тезкор қоплаш имкони йўқлиги корхоналарнинг зарар билан ишлашига олиб келди.

Бундан ташқари, 2022 йилда **5** **та** объект ҳудудида бузилишга тушган бино-иншоотлар ўз вақтида бузилмаганлиги, **5** **та** объект қиймати ўз вақтида жорий нархларга қайта ҳисобланмаганлиги ва **3** **та** объектнинг лойиҳа-смета ҳужжатларидаги хато ва камчиликларнинг тузатиб берилмаганлиги ушбу объектларнинг кейинги йилга кўчирилишига сабаб бўлди.

Шу билан бирга, корхоналар томонидан Инвестиция дастури
ва тўла таъмирлаш объектлари асосан 2016-2019 йилларда бошланган бўлиб, жуда кам маблағ ажратилиши, йиллик инфляция таъсири, техник ва молиявий жиҳатдан зарур бўлган маблағларнинг ажратилмаслиги натижасида корхонанинг харажатлари миқдорининг ошиб кетиши, йўл конструкциясини тўлиқ тугатиш ишлари бир-неча йилларга чўзилиши натижасида сунъий равишда зарар кўришга ва бажарилган ишларнинг яроқсиз ҳолга келишига сабаб бўлмоқда.

Жамиятнинг 2023 йилга мўлжалланган Бизнес-режаси ишлаб чиқилиб, Жамият кузатув кенгашининг 01.12.2021 йилдаги 07-сонли мажлис баёни билан маъқулланган. Мазкур Бизнес-режага кўра, Жамиятнинг жами даромадлари **8 809 000,0** **минг сўм**ни, харажатлари **7 692 689,0** **минг сўм**ни ва натижада **948 864,0** **минг сўм** соф фойда олиш кўзда тутилган.

Мустақил баҳоловчи “Investments Management Group” МЧЖ тарафидан ўтказилган “Йўлқурилиш” АЖнинг корпоратив бошқарув тизимини баҳолаш бўйича хулосага кўра Жамиятнинг корпоратив бошқарув тизими 630 баллга (юқори) баҳоланган.

Доимий равишда корхоналарнинг молиявий-хўжалик фаолиятини яхшилаш ва ривожлантириш, улар томонидан амалга оширилаётган йўл қурилиш ва таъмирлаш ишларини тизимли назорат қилиш, жамият ва унинг таркибидаги корхоналар ходимларини маҳаллий ва хорижий таълим муассасаларида малакасини ошириш чоралари кўрилмоқда.

**Бошқарув раиси Р. Ерниязов**

|  |  |
| --- | --- |
| А. Аулов |  |
| Ғ. Ахатов |  |
| А. Ахмедова |  |
| Д. Арзиқулов |  |
| Б. Жалалов |  |
| Х. Махмудов |  |
| И. Турдиев |  |
| Ш. Арзиқулова |  |
| Ж. Мухиддинов |  |
| Д. Холдаров |  |
| Э. Акбаров |  |

А. Нурумов